સારાંશ માટે દસ્તાવેજ: મૅક્સ હૉસ્પિટલે કહ્યું, 'તરત ઑક્સિજન નહીં મળે તો ગંભીર દર્દીઓના જીવ જોખમમાં'

દિલ્હી હાઈકોર્ટમાં મૅક્સ હૉસ્પિટલની અરજીમાં કહેવામાં આવ્યું હતું કે કોવિડની ગંભીર પરિસ્થિતિ સામે લડવા માટે માત્ર બે-ત્રણ કલાક ચાલે એટલો જ ઓક્સિજન જ બાકી રહ્યો છે. 

મૅક્સ હૉસ્પિટલે દિલ્હી હાઈકોર્ટનો દરવાજો ખખડાવ્યો છે અને તરત ઓક્સિજન સિલિન્ડરની વ્યવસ્થાના નિર્દેશ આપવા માટે વિનંતી કરી છે, જેથી કોરોના સંક્રમણના ગંભીર દર્દીઓને સારવાર મળી રહે.

આ અરજી અંગે સુનાવણી કરતા દિલ્હી હાઈકોર્ટે કેન્દ્ર સરકારને ઉદ્યોગોને અપાતા ઓક્સિજનનો સપ્લાય તરત બંધ કરવા કહ્યું છે.

મૅક્સ હૉસ્પિટલે પોતાની અરજીમાં કહ્યું છે કે જો તરત જ ઓક્સિજન સપ્લાય નહીં મળે તો હૉસ્પિટલમાં દાખલ ગંભીર દર્દીઓ જે ઓક્સિજન પર છે, તેમના જીવ જોખમમાં મુકાઈ જશે. 

હાઈકોર્ટે કેન્દ્ર સરકારને નિર્દેશ આપ્યા છે કે તરત જ સ્ટીલ પ્લાન્ટ અને પૅટ્રોલિયમ પ્લાન્ટમાં થઈ રહેલા ઓક્સિજનના ઉત્પાદનને પોતાના હસ્તક લઈને મેડિકલ ઉપયોગ માટે સપ્લાય સુનિશ્ચિત કરે. ઉત્પાદનસ્થળથી જ્યાં જરૂર છે ત્યાં સુધી ઓક્સિજનના સપ્લાય માટે સેફ પૅસેજની વ્યવસ્થા કરે. 

દિલ્હી હાઈકોર્ટે તીખી ટિપ્પણી કરતાં કહ્યું કે કેન્દ્ર સરકાર પરિસ્થિતિની ગંભીરતાને સમજી નથી રહ્યું? અમે સ્તબ્ધ અને હતાશ છીએ કે હૉસ્પિટલોમાં ઓક્સિજન ખૂટી રહ્યો છે, પરંતુ સ્ટીલ પ્લાન્ટ ચાલી રહ્યા છે.

હાઈકોર્ટે કેન્દ્ર સરકારને તરત જ નિર્દેશનું પાલન કરવા કહ્યું જો સ્ટીલ પ્લાન્ટ અને જરૂર પડે તો પૅટ્રોલિયમ પ્લાન્ટમાં પણ થોડા સમય માટે ઉત્પાદન રોકવું પડે તો રોકે અને હૉસ્પિટલોને ઓક્સિજન સપ્લાય કરે.

'હૉસ્પિટલોમાં ખરેખર બેડની અછત નથી?' રૂપાણી સરકારને હાઈકોર્ટનો સવાલ

ગુજરાત સરકારનો હાઇકોર્ટમાં કોરોના મામલે સબસલામતનો દાવો

મંગળવારે ગુજરાત હાઈકોર્ટમાં રાજ્યમાં કોરોના વાઇરસની પરિસ્થિતિ અંગે દાખલ કરાયેલી સુઓ મોટો અરજીની ઑનલાઇન સુનાવણી વખતે રાજ્ય સરકાર દ્વારા દાવો કરાયો હતો કે કોરોનાની પરિસ્થિતિને પહોંચી વળવા માટે રાજ્યની હૉસ્પિટલોમાં પૂરતા બેડની વ્યવસ્થા કરાઈ છે.

NDTV ડોટકૉમના એક અહેવાલ પ્રમાણે રાજ્ય સરકાર વતી હાજર રહેલાં વકીલ મનીષા શાહની આ દલીલ સામે કોર્ટે પ્રશ્ન કર્યો હતો કે જો હૉસ્પિટલોમાં બેડની અછત નથી તો કોરોના સંક્રમિત દર્દીઓને દાખલ ન કરાયાની, સારવાર ન મળ્યાની વ્યાપક ફરિયાદો કેમ ઊઠી રહી છે.

આના જવાબમાં સરકારી વકીલે કહ્યું હતું, "રાજ્યની હૉસ્પિલોમાં કોરોનાના દર્દીઓ માટે...\nદસ્તાવેજની સમાન ભાષામાં સારાંશ:
દિલ્હીની મૅક્સ હૉસ્પિટલમાં ઓક્સિજન ખૂટી પડતા તરત સપ્લાયની વ્યવસ્થા કરવાની અરજી અંગે દિલ્હીની હાઈકોર્ટમાં મોડી સાંજે સુનાવણી થઈ.